钦定古今图书集成/明伦汇编/官常典/第742卷 > 王引昌
## 钦定古今图书集成/明伦汇编/官常典/第742卷 > 王引昌

按《嘉兴县志》：“引昌，字永叔，嘉靖癸丑进士，三锡子也。
万历辛卯，登顺天乡荐，授思州司理，升贵阳同知。天
启改元，檄兵入援，调募失策，奢宁据永宁以叛。永宁，
贵阳属也。引昌度兵寡难支，乃具揭缴印，上之抚按。
无何，宁果来索印，且啖以利。引昌拒之，乃北面再拜，
入署缢死。一家十三口悉遇害。事平，抚按上其事，谕
‘祭葬恤，赠光禄卿。子世骏袭锦衣卫千户’。”